ROZHODNUTIE KOMISIE
z 11. júla 2006,
ktorým sa mení a dopĺňa dodatok B k prílohe IX k Aktu o pristúpení z roku 2003, pokiaľ ide o určité prevádzkarne v sektore mäsa v Litve
[oznámené pod číslom K(2006) 3115]
(Text s významom pre EHP)
(2006/480/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho prílohu IX kapitolu 5 oddiel B pododdiel I písm. d),
keďže:
(1)
Litve sa poskytli prechodné obdobia týkajúce sa určitých prevádzkarní uvedených v dodatku B (1) prílohy IX k Aktu o pristúpení z roku 2003.
(2)
Dodatok B k prílohe IX k Aktu o pristúpení z roku 2003 sa zmenil a doplnil rozhodnutiami Komisie 2004/472/ES (2), 2004/473/ES, (3) 2005/421/ES (4) a 2005/657/ES (5).
(3)
Podľa úradného vyhlásenia príslušného litovského orgánu určité prevádzkarne v sektore mäsa ukončili svoj modernizačný proces a v súčasnosti v plnej miere spĺňajú požiadavky právnych predpisov Spoločenstva. Jedno zariadenie ukončilo svoju činnosť. Tieto prevádzkarne by sa preto mali vypustiť zo zoznamu prevádzkarní, na ktoré sa vzťahuje prechodné obdobie.
(4)
Dodatok B k prílohe IX k Aktu o pristúpení z roku 2003 by sa preto mal zodpovedným spôsobom zmeniť a doplniť. V záujme zrozumiteľnosti by sa mal nahradiť.
(5)
O opatreniach ustanovených v tomto rozhodnutí bol informovaný Stály výbor pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Dodatok B k prílohe IX k Aktu o pristúpení z roku 2003 sa nahrádza textom uvedeným v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 11. júla 2006